Vaija, Anand Amrut raj
చెన్నై ఓపెన్‌ తరలిపోవడం నిరాశ కలిగించింది
చెన్నై: భారత్‌లో జరిగే ఏకైక ఎటిపి ఈవెంట్‌ చెన్నై ఓపెన్‌ పూణేకు తరలిపోవడంపై భారత టెన్నిస్‌ స్టార్‌ బ్రదర్స్‌ విజ§్‌ు అమృత్‌రాజ్‌, ఆనంద్‌ అమృతరాజ్‌ ఆవేదన వ్యక్తం చేశారు. 21 ఏళ్ల క్రితం ఈ ఈవెంట్‌ చెన్నైలో జరిగేందుకు చెన్నైకు చెందిన అమృతరాజ్‌ బ్రదర్స్‌ విశేష కృషి చేశారు. వచ్చే ఏడాది నుంచి ఈటోర్నీ మహారాష్ట్ర ఓపెన్‌గా పూణేలో నిర్వహించనున్నారు. 1997లో తొలిసారి చెన్నైలో గోల్డ్‌ప్లేక్‌ ఓపెన్‌ ఏటిపి టోర్నీ పేరుతో జరిపారు. అప్పటినుంచి ఈ టోర్నీ అభిమానలను విశేషంగా ఆకర్షిస్తూ వస్తోంది. సుదీర్ఘకాలం నుంచి ఈ ఈవెంట్‌ చెన్నైతో జరుగుతోంది. ఇప్పుడు వేదిక మారుతుండటం నిరాశ కలిగిస్తోంది. అయితే భారత్‌లోనే జరుగుతుండటం సంతోషకరమని విజ§్‌ు అమృత్‌రాజ్‌ అన్నారు. మరోవైపు ఎటిపి ఈవెంట్‌ చెన్నై నుంచి వెళ్లడం సిగ్గుచేటని ఆనంద్‌ స్పందించారు. అయితే పూణెలో మెరుగైన సౌకర్యాలు ఉన్నాయని కితాబిచ్చారు.